**Պեգիլացված ինտերֆերոն ալֆա-2a**, վաճառքային անվանումը՝ **Pegasys**, դեղորայք՝ հեպատիտ C-ի և հեպատիտ B-ի բուժման համար։ Հեպատիտ С-ի դեպքում այն սովորաբար կիրառում են ռիբավիրինի հետ և առողջացումը տատանվում է 24-ից 92%-ի սահմանում։ Հեպատիտ B-ի դեպքում կարելի է առանձին կիրառել։ Դեղորայքը ներարկվում է ենթամաշկային եղանակով։

Կողմնակի ազդեցությունները ընդհանուր են։ Դրանք կարող են ներառել գլխացավեր, հոգնածության զգացողություն, տրամադրության փոփոխություն, քնի հետ կապված խնդիրներ, մազաթափություն, սրտխառնոց, ցավ՝ ներարկման տեղում և տենդ։ Ծանր կողմնակի ազդեցությունները կարող են ներառել՝ պսիխոզ, աուտոիմուն խանգարումներ, ինֆեկցիաներ։ Հղիության ընթացքում խորհուրդ չի տրվում կիրառել ռաբիվիրինի հետ։ Պեգիլացված ինտերֆերոն ալֆա-2a-ն ալֆա-ինտերֆերոնային դեղորայքների ընտանիքից է։ Պեգիլացումը պաշտպանում է մոլեկուլներին քայքայումից։

Միացիալ Նահագներում պեգիլացված ինտերֆերոնը ալֆա-2a-ն թույլատրվել է կիրառել որպես դեղորայք 2002 թվականին։ Այն ընդգրկված է ՀԱԿ-ի հիմնական դեղորայքների ցանկում։ Զարգացող երկրներում 12 շաբաթվա համար նախատեսված դեղորայքի մեծածախ արժեքը տատանվում է 500-ից 4800 ԱՄՆ դոլլարի սահմանում։ ԱՄՆ-ում դեղորայքի արժեքը կազմում է մոտավորապես 9250 ԱՄՆ դոլլար, այն դեպքում, որ Մեծ Բրիտանիայում 12 շաբաթվա բուժման արժեքը 1492,80 ֆունտ է։

Բժշկական կիրառում
-----------------

Դեղորայքը կիրառվում է քրոնիկական հեպատիտ С-ի բուժման համար (ներառյալ ՄԻՎ կոֆինեկցիա, ցիռոզ ունեցող մարդկանց)։ Դեղորայքը կիրառվում է նաև T-բջջային լիմֆոյաի բուժման համար։

Պեգինտերֆերոն ալֆա 2-a-ն երկարատև ազդեցության ինտերֆերոն է։ Ինտերֆերոնները սպիտակուցներ են, արտադրվում են օրգանիզմում ի պատասխան վիրուսային ինֆեկցիային։ Ինտերֆերոնները կարևոր են վիրուսների դեմ պայքարի, բջիջների բազմացման կառավարման, իմուն համակարգի կառավարման համար։

### Գենետիկ գործոնների բազմազանություն

Հեպատիտ С-ի տիպ 1  գենոտիպի  դեպքում, բուժման համար կիրառվող պեգիլացված ինտերֆերոն-ալֆա-2a-ն կամ պեգիլացված ինտերֆերոն-ալֆա-2b-ն զուգակցված ռիբավիրինի հետ, կախված ինտերֆերոն-լամբդա 3-ի գենետիկական պոլիմորֆիզմից (գտնվում է մարդու IL28B-ի գենի հարևանությամբ), բուժման պատասխանը տարբեր է լինում։ Այն հիվանդները, ովքեր վարակված են տիպ 1 գենոտիպով հեպատիտ С-ի վիրուսով և կրում են ինտերֆերոն-լյամբդա 3-ը կոդավորող գենեի  որոշակի ալելներ, բուժումից հետո ավելի մեծ հավանականությամբ են հասնում հաստատուն վիրուսաբանական ցուցանիշների, քան մյուսները։ Ավելի ուշ, եղան զեկուցումներ այն մասին, որ այդ գենոտիպը ասոցացվում է վիրուսի բնական քլիրենսի բարձր հավանականության հետ։

### Այլ ինֆեկցիաներ

Այն կիրառվում է նաև հեպատիտ E-ի բուժման համար։

Արտադրություն
-------------

Այն պեգիլացված է 40 կգ/մոլ ճյուղավորված PEG շղթայի հետ։ Դեղորայքը արտադրվում է Pegasys ապրանքանիշային անվան տակ Roche Pharmaceuticals-ի կողմից։

Ծանոթագրություններ
------------------

1. 1 2 3 4 5 6 7  «Peginterferon Alfa-2a (Professional Patient Advice) - Drugs.com»։ *www.drugs.com*։ Արխիվացված է օրիգինալից հունվարի 16, 2017-ին։ Վերցված է հունվարի 12, 2017  `|url-status=` պարամետրը գոյություն չունի (օգնություն)
2. ↑  «Pegasys 135 mcg and 180 mcg solution for injection in pre-filled pen - Summary of Product Characteristics (SPC) - (eMC)»։ *www.medicines.org.uk*։ Արխիվացված է օրիգինալից հունվարի 13, 2017-ին։ Վերցված է հունվարի 12, 2017  `|url-status=` պարամետրը գոյություն չունի (օգնություն)
3. 1 2  *British national formulary : BNF 69* (69 ed.)։ British Medical Association։ 2015։ էջ 639։ ISBN 9780857111562
4. 1 2  «Peginterferon alfa-2a (Pegasys) - Treatment - Hepatitis C Online»։ *www.hepatitisc.uw.edu*։ Արխիվացված է օրիգինալից դեկտեմբերի 23, 2016-ին։ Վերցված է հունվարի 12, 2017  `|url-status=` պարամետրը գոյություն չունի (օգնություն)
5. ↑  «WHO Model List of Essential Medicines (19th List)»։ *World Health Organization*։ April 2015։ Արխիվացված է օրիգինալից դեկտեմբերի 13, 2016-ին։ Վերցված է դեկտեմբերի 8, 2016  `|url-status=` պարամետրը գոյություն չունի (օգնություն)
6. ↑  «Inclusion of the injectable formulation of peginterferon alfa-2a and -2b is proposed for the treatment of hepatitis C among adults.»։ *who.int*։ էջ 11։ Արխիվացված է օրիգինալից հունվարի 13, 2017-ին։ Վերցված է հունվարի 12, 2017  `|url-status=` պարամետրը գոյություն չունի (օգնություն)
7. ↑  «Interferon alfa-2a Uses, Side Effects & Warnings»։ *Drugs.com* (անգլերեն)։ Վերցված է 2020-01-10
8. ↑  «Peginterferon Alfa Monograph for Professionals - Drugs.com»։ *www.drugs.com*։ Արխիվացված է օրիգինալից հունվարի 16, 2017-ին։ Վերցված է հունվարի 12, 2017  `|url-status=` պարամետրը գոյություն չունի (օգնություն)

Արտաքին հղումներ
----------------

* Interferon and hepatitis c at pegasys.com Archived 2006-10-21 at the Wayback Machine.
* PMPRB at pmprb-cepmb.gc.ca
* Chemical structure at hepalife.com Archived 2015-05-05 at the Wayback Machine.